Source: https://domov.sme.sk/c/5603523/najvyssi-sud-potvrdil-dvom-muzom-tresty-za-surovu-vrazdu.html
Timestamp: 2017-02-24 04:10:21+00:00
Document Index: 180727

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Najvyšší súd potvrdil dvom mužom tresty za surovú vraždu - domov.sme.sk
Zobraziť všetky sekcie Najvyšší súd potvrdil dvom mužom tresty za surovú vraždu
Najvyšší súd dnes potvrdil dlhoročné tresty dvojici mladých mužov zo stredoslovenskej obce Valaská za surovú vraždu dvoch svojich vrstovníkov. 20. okt 2010 o 20:16 ČTK
Písmo:A-|A+90BRATISLAVA. Peter Škoda si odpyká 13-ročný trest, Štefan Budinský má stráviť za mrežami deväť rokov. Informovali o tom televízie Markíza a Joj a portál Čas.sk. Tretí obžalovaný Matej Ivančík, ktorému krajský súd vymeral trest 24 rokov, je na neznámom mieste. Rozsudky sú právoplatné. Ivančík s Budinským podľa súdu v marci 2002 na smrť ubili mladú ženu a zakopali ju na záhrade rodinného domu v Hronci, o dva týždne neskôr aj so Škodom podobne zabili i mladého muža, ktorého pochovali vedľa prvej obete. Budinský bol v čase vrážd ešte mladistvý. Motívom vraždy malo byť okrem iného aj to, že otec jednej z obetí zbil Budinského. Zavraždená mladá žena zas údajne stála v ceste vzťahu Ivančíka s ďalším dievčaťom. Oboch odsúdených po verdikte odviedli do väzenia. Ivančík však na súd neprišiel a nie je jasné, kde sa presne zdržiava. Podľa viacerých médií by mohol byť v Česku.
Prípad sa ťahal dlhé roky, Najvyšší súd v minulosti nariadil proces opakovať pre formálne chyby, v roku 2008 však banskobystrický krajský súd tresty pre obžalovaných potvrdil. Nechajte si posielať ranný prehľad najdôležitejších správ e-mailom